Daily View – (P.M.) – บล.กสิกรไทย
Daily View - (P.M.) - บล.กสิกรไทย
15 ก.ย. 2559

Tactical Move
เดินเกมกลยุทธ์บ่าย
 
สรุปภาวะตลาดเช้า
– SET Index ปรับเพิ่มขึ้น 6.21จุด (+0.43%) ปิดภาคเช้าที่ 1,464.40 จุด ด้วยมูลค่าการซื้อขาย 23,322.74 ลบ.
– Most Positive Impact: ADVANC (0.92 จุด) BAY (0.76 จุด) U (0.58 จุด)
– Most Negative Impact: KTB (-0.43 จุด) SCB (-0.35 จุด) AOT (-0.30 จุด)
 
แนวโน้มตลาดบ่าย
– SET Index ยังคงบวกต่อได้อีก 0.4% แม้ว่าจะมีแรงถ่วงจากกลุ่มพลังงานวันนี้ลดลงมาอีก 0.2% โดยตลาดได้กลุ่ม Mid&amp;Small Cap ทั้ง ชิ้นส่วนฯ อสังหาฯ การเงิน โรงพยาบาล ค้าปลีก อาหาร ช่วยกันดันช่วยกันดึง SET ขึ้น
– แม้ EIA จะรายงานสต็อกน้ำมันดิบออกมาลดลง 0.56 ล้านบาร์เรล สวนกับที่ตลาดคาดว่าจะขึ้น 1.5 ล้านบาร์เรล แต่ด้วยตลาดกลับไปให้น้ำหนักต่อการปรับเพิ่มขึ้นของสต็อกน้ำมันเบนซินที่ปรับเพิ่มขึ้นมา 0.57 ล้านบาร์เรล ซึ่งสูงกว่าที่ตลาดคาดว่าจะเพิ่ม 0.34 ล้านบาร์เรล
– คาดว่าราคาน้ำมัน WTI น่าจะยังคงประคองตัวได้ในกรอบ 42 – 45 เหรียญต่อบาร์เรล โดยมีปัจจัยหนุนคือโอกาสที่การประชุมผู้ผลิตน้ำมันระหว่าง OPEC และ Non OPEC ในวันที่ 26-28 ก.ย.59 มีแนวโน้มที่จะได้ข้อตกลงในการจำกัดการผลิต หลังรัสเซียและซาอุฯ เห็นพ้องในการรักษาเสถียรภาพราคาน้ำมัน อย่างไรก็ดี ซาอุดิอาระเบียกล่าวว่า การคงกำลังการผลิตในปัจจุบันยังไม่มีความจำเป็นเนื่องจากสภาวะตลาดจะเริ่มสมดุลมากขึ้นในอนาคต อย่างไรก็ตามตลาดยังมีแรงกดดันจาก Supply ที่ออกมามากขึ้นจาก ปริมาณแท่นขุดเจาะน้ำมันดิบของสหรัฐฯ มีแนวโน้มปรับตัวสูงขึ้นต่อเนื่อง โดยล่าสุดจำนวนแท่นขุดเจาะน้ำมันดิบปรับเพิ่มขึ้น 7 แท่นมาอยู่ที่ 414 แท่น
– มองตลาดจะเคลื่อนไหวด้วยหุ้น กลางบวกเล็กไปอีกสักพัก ทั้งนี้มองว่าตลาดยังคงมีความเสี่ยงที่จะปรับลงอีกครั้ง หากนักลงทุนต่างประเทศพลิกกลับมาขายสุทธิ กลุ่มหุ้นที่น่าสนใจคือกลุ่มที่มีการปรับลงมากกว่าตลาดจน Upside เปิดกว้างและ PER ลงต่ำกว่าระดับเฉลี่ย คือกลุ่มโรงพยาบาล มอง BH CHG ยังคงน่าสนใจในแง่ของ Valuation ที่ค่อนข้างต่ำ เหมาะแก่การซื้อสะสมเพื่อลงทุนระยะยาว
หุ้นแนะนำ: BLA MEGA KCE BH CHG
หุ้นเก็งกำไรระยะสั้น: –
 
Alternative Trading:
– SET50 Futures: รอเปิด Short ที่ 937 จุดเป้าหมายทำกำไรที่ 910 จุด